Diari Oficial de la Generalitat Valenciana


Sumario DOGV 6800, del 20-06-2012 (2012/5959)

RESOLUCIÓN de 1 de junio de 2012, de la directora general de Seguridad y Protección Ciudadana, por la que se conceden cuatro becas para la realización de prácticas profesionales en la Dirección General de Seguridad y Protección Ciudadana y se adoptan otras decisiones derivadas de las previsiones contenidas en la convocatoria de dichas becas, efectuada a través de la Orden 4/2012, de 27 de febrero, de la Conselleria de Gobernación.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   6800

Fecha DOGV
:   20-06-2012

Sección del DOGV
:   III. ACTOS ADMINISTRATIVOS - B) SUBVENCIONES Y BECAS

Número del documento
:   2012/5959


Fecha del documento
:   01-06-2012

Organismo emisor
:   Conselleria de Gobernación

Tipo de documento
:   Resolución

Corrección de errores

Análisis jurídico

 Descriptores 

:   * ayuda pública

RESOLUCIÓN de 1 de junio de 2012, de la directora general de Seguridad y Protección Ciudadana, por la que se conceden cuatro becas para la realización de prácticas profesionales en la Dirección General de Seguridad y Protección Ciudadana y se adoptan otras decisiones derivadas de las previsiones contenidas en la convocatoria de dichas becas, efectuada a través de la Orden 4/2012, de 27 de febrero, de la Conselleria de Gobernación. [2012/5959]  
Vistes les actuacions realitzades en la Direcció General de Seguretat i Protecció Ciutadana, per a la tramitació i resolució dels expedients incoats a partir de les sol·licituds presentades a la convocatòria de quatre beques per a la realització de pràctiques professionals en este centre directiu, es resol esta basant-se en els següents:  
  
Antecedents de fet  
  
Primer. Per mitjà de l'Orde 4/2012, de 27 de febrer, de la Conselleria de Governació, es van convocar quatre beques per a la realització de pràctiques professionals en la Direcció General de Seguretat i Protecció Ciutadana (DOCV núm. 6728, de 06.03.2012).  
La convocatòria té com a objecte la concessió de quatre beques, sota els principis de publicitat i concurrència competitiva, per a la realització de pràctiques professionals en la Direcció General de Seguretat i Protecció Ciutadana, per a donar suport a la formació complementària, millora i especialització professional de titulats superiors i diplomats, posar en relació els coneixements adquirits i aquelles noves realitats o perspectives de futur que pogueren derivar-se de la gestió de les polítiques de la Generalitat destinades a la gestió i realització d'activitats formatives en matèries de seguretat, protecció ciutadana i emergències, com ara la realització de treballs i estudis d'investigació relacionats amb estes, per a la millora i actualització dels programes docents i processos d'avaluació, la col·laboració en la gestió de la formació impartida en l'IVASPE, i la col·laboració en el desenrotllament i difusió de la biblioteca de l'IVASPE.  
Segons establixen els apartats 1 i 2 de la base primera de la convocatòria la concessió de les beques es distribuirà de la manera següent:  
«La convocatòria té com a objecte la concessió de quatre beques?, de persones titulades superiors en llicenciatura o grau en Documentació, llicenciatura o grau en Dret, llicenciatura o grau en Psicologia, llicenciatura o grau en Administració i Direcció d'Empreses (ADE).  
Almenys s'assignarà una beca a una persona titulada superior en llicenciatura o grau en Documentació i almenys una altra beca a una persona titulada superior en llicenciatura o grau en Dret».  
Segon. Vistes les sol·licituds presentades, després d'un estudi previ dels expedients, es va procedir a valorar els mèrits d'acord amb la informació de l'autobaremació obtinguda de forma automàtica a l'omplir el currículum.  
Tercer. La Comissió de Valoració establida en la base octava de l'Orde 4/2012, de 27 de febrer, de la Conselleria de Governació, es va reunir amb data 10 d'abril de 2012 on es van exposar, els criteris seguits als efectes de valorar els expedients, la manera d'efectuar les entrevistes i la baremació de les sol·licituds segons el que establixen les bases de la convocatòria, i queden ratificats per la Comissió de Valoració els criteris exposats.  
Quart. La Comissió de Valoració es va reunir novament amb data 26 d'abril de 2012 i en esta sessió es va decidir publicar aquelles sol·licituds que no complien els requisits establits en les bases de la convocatòria, i els supòsits en què es podria tindre els aspirants per desistits en la sol·licitud.  
Que, amb la mateixa data 26 d'abril de 2012 i segons el que establix la base novena 3 de l'orde mencionada, la comissió acorda que es procedisca a la publicació en el portal institucional de la Generalitat en Internet durant 10 dies la llista provisional, i que s'ordenen d'acord amb la puntuació obtinguda per tots els aspirants.  
De conformitat amb el que establix la base novena 4 van quedar determinats els aspirants que no han superat la primera fase del procés de selecció per haver obtingut una qualificació inferior a 8 punts en la suma dels cinc primers apartats (A a E) del barem inclòs en l'annex II de la convocatòria, així com els que van superar la primera fase del procés de selecció per haver obtingut 8 o més punts en la suma dels apartats mencionats abans.  
Quint. De conformitat amb el que establix la base novena, apartat 3, de la convocatòria, es va publicar en seu electrònica o portal institucional de la Generalitat en Internet la puntuació provisional durant deu dies per a la fase d'al·legacions.  
Sext. Després de l'anterior, de conformitat amb el que establix l'apartat F de l'annex II de la convocatòria, es va citar a l'entrevista personal, a celebrar els dies 23 i 29 de maig de 2012, els quals van obtindre una valoració mínima de 8 punts en la suma dels cinc primers apartats del baremhagen obtingut les millors puntuacions entre els titulats que opten a una de les beques convocades   
La Comissió es va reunir el dia 30 d'abril de 2012, dedicada a la valoració de l'entrevista de cada aspirant de la sessió d'esta es va alçar acta. En l'acta esmentada s'arreplega de forma exhaustiva el que s'ha succeït en esta sessió.   
  
Fonaments de dret  
  
Primer. De conformitat amb el que establixen l'article 12 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Aministració de la Generalitat i en l'article 5 del Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació l'òrgan competent per a resoldre els expedients tramitats a l'empara de l'orde esmentada és el conseller de Governació.  
Segons el que preveu l'article 13.1 de la Llei 30/1992, de Règim Jurídic de les Administracions Públiques i del Procediment Administratiu Comú, i el que establix la base onze apartat 1 de l'Orde de 27 de febrer de 2012, de la Conselleria de Governació, per la qual es convoquen quatre beques per a la realització de pràctiques professionals en la Direcció General de Seguretat i Protecció Ciutadana, es delega en la Direcció General mencionada la facultat de resoldre estes beques i se l'autoritza perquè dicte les resolucions i instruccions necessàries per al desplegament i l'execució d'esta orde. Cosa que es fa constar als efectes del que establix l'article 13.4 de la Llei 30/1992.   
Segon. Els expedients incoats com a conseqüència de les sol·licituds de beques s'han tramitat de conformitat amb el que establixen les bases de l'Orde 4/2012, de 27 de febrer, de la Conselleria de Governació, i la resolució es dicta d'acord amb el que establix la base onze de l'orde esmentada.  
Tercer. En la base primera, apartat 1 de la convocatòria s'arrepleguen les titulacions admeses per a poder optar a estes beques, i s'han d'inadmetre a tràmit aquelles sol·licituds que no complisquen el que establixen els apartats mencionats.  
Així mateix, hauran de ser objecte d'inadmissió a tràmit les sol·licituds la presentació de les quals s'haja realitzat fora del termini que s'establix en la base quarta, apartat 4, de l'annex I de l'orde que regula estes beques.  
Quart. Els articles 90 i 91 de la Llei 30/1992, de Règim Jurídic de les Administracions Públiques i del Procediment Administratiu Comú, arrepleguen el desistiment com a forma de posar fi al procediment.  
Quint. En virtut del que establix l'article 71.1 de la Llei 30/1992, de Règim Jurídic de les Administracions Públiques i del Procediment Administratiu Comú, es tindran per desistits els aspirants que, després d'haver sigut requerits, no esmenen la falta o adjunten els documents preceptius.  
Sext. De conformitat amb el que establix l'article 42.6 de la Llei 30/1992, de Règim Jurídic de les Administracions Públiques i del Procediment Administratiu Comú, podrà acordar-se l'ampliació del termini màxim de resolució i notificació per mitjà de motivació clara de les circumstàncies concurrents; i de conformitat amb l'article 49 del mateix text legal, l'Administració, excepte precepte en contra, podrà concedir, d'ofici o a petició dels interessats, una ampliació dels terminis establits, que no excedisca de la mitat d'estos.  
Sèptim. La base novena apartat 1 de l'annex I de l'orde per la qual es convoquen estes beques, establix que:  
«El procés de selecció consistirà en dos fases: la valoració dels mèrits al·legats per les persones aspirants i la realització d'una entrevista personal als que hagen obtingut una puntuació mínima de 8 en l'autobaremació».  
Octau. De conformitat amb el que establix la base novena, apartat 5, de l'annex I de l'orde per la qual es convoquen estes beques:  
«Finalitzat el procés de selecció, la comissió de valoració, en el termini de deu dies, elaborarà una proposta de resolució que contindrà la relació de persones beneficiàries, així com la borsa de reserva constituïda pels aspirants que no resulten adjudicataris de les beques, prioritzada per orde de puntuació per a cobrir les vacants que puguen sorgir durant el període de gaudi. Així mateix, s'inclourà una relació dels aspirants les sol·licituds dels quals hagen sigut desestimades, amb indicació de les causes que han motivat la denegació».  
Nové. En la base quinze de la convocatòria es regula la borsa de reserva, i s'establix:   
«Es constituirà una borsa de reserva, prioritzada per orde decreixent de puntuació».  
Al seu torn, en l'apartat 3 de la base quinze mencionada, s'establix:  
«En el cas que es produïsquen vacants durant el període de gaudi de les beques, a causa de renúncies, abandons, incompliment d'obligacions o qualsevol altra incidència, es podrà concedir una nova beca, per la resta del període màxim de gaudi d'esta, entre els integrants de les borses regulades en esta base o podrà declarar-se deserta».  
Deu. Les sol·licituds presentades seran valorades per una comissió de valoració constituïda segons el que s'ha determinat en la base octava de l'annex I de la convocatòria.  
Onze. La base deu de la convocatòria regula la dotació de les beques convocades, i s'establix, entre altres aspectes, que cada una de les beques estarà dotada amb 1.000,00 € (mil euros) bruts mensuals.  
Dotze. El període de duració de les beques s'iniciarà en la data indicada en la resolució d'adjudicació, que serà objecte de publicació en el Diari Oficial de la Comunitat Valenciana, i conclourà a l'esgotar-se el crèdit total disponible per a esta convocatòria en la Llei 10/2011, de 27 de desembre, de Pressupostos de la Generalitat per a l'exercici 2012, tal com establix la base sexta de la convocatòria.  
També s'establix en la mateixa base:  
«2. Sense perjuí del que preveu el paràgraf anterior, la duració de les beques podrà prorrogar-se a l'exercici 2013, per mitjà una resolució expressa, per un període màxim de dotze mesos addicionals, sempre que hi haja crèdit adequat i suficient en els pressupostos de la Generalitat per a l'exercici 2013 i 2014, i que l'exercici de l'activitat que estiga efectuant-se així ho requerisca o ho aconselle».  
Per tot això, de conformitat amb el que establixen la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de Desplegament de la dita llei, la Llei 5/1983, de 30 de desembre, del Consell, el text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i l'article 9 del Decret 132/2009, de 4 de setembre, del Govern Valencià, pel qual es regula la concessió de beques, i a proposta de la Comissió de Valoració d'esta convocatòria, fent ús de les atribucions que tinc delegades, resolc:  
  
Primer  
Declarar que els aspirants ressenyats, no han superat el procés de selecció, i es desglossesn estos en els supòsits següents:  
  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
  
  
  
  
\*\*\*\*\*\*\*\*\*\*\*\*\*\*  
  
Segon  
Concedir als aspirants ressenyats per orde decreixent de puntuació en la suma total del procés de selecció una beca per a la realització de pràctiques professionals en la Direcció General de Seguretat i Protecció Ciutadana durant l'exercici 2012, desglossats de la manera següent:  
  
Tercer  
Declarar que els aspirants següents han superat el procés selectiu, però no són beneficiaris de cap de les beques convocades i passen a integrar, de conformitat amb la base quinze de la convocatòria, la corresponent borsa de reserva, desglossats de la manera següent:   
  
BORSA DE RESERVA  
  
  
  
  
\*\*\*\*\*\*\*\*\*\*\*\*\*\*\*  
  
Quart  
El període de duració de les beques s'iniciarà el dia 15 de juny de 2012 i finalitzarà el 14 de juny de 2013.  
De conformitat amb el que establix l'Orde 4/2012, de 27 de febrer, de la Conselleria de Governació, cada una de les beques que es concedisca estarà dotada amb 1.000,00 € (mil euros) bruts mensuals, a càrrec de la línia de subvenció T7270 inclosa en el programa 222.20 dels pressupostos de la Generalitat per als anys 2012 i 2013, destinat a beques per a treballs i estudis d'investigació.  
  
Contra esta resolució, que posa fi a la via administrativa, es podrà interposar recurs potestatiu de reposició davant del conseller de Governació, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé es podrà plantejar directament recurs contenciós administratiu en el termini de dos mesos a partir de l'endemà de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que establixen els articles 46.1 de la Llei 29 1998/, de 13 de juliol, Reguladora de la Jurisdicció Contenciosa Administrativa.  
  
València, 1 de juny de 2012.- La directora general de Seguretat i Protecció Ciutadana: Sonia Vega Cueje.